Source: http://mikkeli.cloudnc.fi/fi-FI/Toimielimet/Mikkelin_seudun_ympaumlristoumllautakunta/Kokous_652020/Jatehuoltoon_liittymiskehotus__Vakituine(30142)
Timestamp: 2020-05-25 08:38:52+00:00
Document Index: 7353032

Matched Legal Cases: ['§ 30', '§ 30', '§ 129', '§ 25', '§ 27', '§ 28', '§ 29', '§ 31', '§ 32', '§ 33', '§ 34', '§ 35', '§ 36', '§ 37', '§ 38']

Jätehuoltoon liittymiskehotus: Vakituinen asuminen (507-406-1-163) | Mikkeli
Kokous 6.5.2020
Jätehuoltoon liittymiskehotus: Vakituinen asuminen (507-406-1-163)
Mikkelin seudun ympäristölautakunta, kokous 6.5.2020
§ 30 Jätehuoltoon liittymiskehotus: Vakituinen asuminen (507-406-1-163)
MliDno-2020-651
Henna Halinen, ympäristötarkastaja, henna.halinen@mikkeli.fi
Kymen jätelautakunta on lähettänyt Mikkelin seudun ympäristölautakunnalle tiedoksi Kymen jätelautakunnan päätöksen (ote pöytäkirjasta 26.9.2019 § 30), jossa jätelautakunta pyytää jätehuollon valvovaa viranomaista (Mikkelin seudun ympäristölautakunta) antamaan valvontamääräyksen niille kiinteistölle, jotka eivät ole noudattaneet Kymen jätelautakunnan määräystä liittää Mäntyharjun kunnassa sijaitsevaa kiinteistöä jätelain edellyttämään järjestettyyn jätehuoltoon.
Kymen jätelautakunnan asiakkailleen antaman ohjeistuksen mukaan jätehuoltoon liitytään pääsääntöisesti kiinteistön omalla astialla. Toisena vaihtoehtona on liittyä jätehuoltoon lähinaapurin kanssa yhteiseen astiaan ja muodostaa nk. kimppa.
Velvoittavista viranhaltijapäätöksistä huolimatta kiinteistön haltija ei ole liittynyt järjestettyyn jätehuoltoon määräaikaan 31.5.2019 mennessä.
Jätteen/kiinteistön haltija on saanut Mikkelin seudun ympäristöpalveluilta kehotuksen noudattaa Kymen jätelautakunnan päätöstä viipymättä, mutta kuitenkin viimeistään 15.11.2019 mennessä ja liittää vakituinen asunto jätehuoltoon.
Muistutus on toistettu kaksi kertaa ja kerrottu, että mikäli määräystä ei noudateta, jatketaan asian käsittelyä Mikkelin seudun ympäristölautakunnassa. Ympäristölautakunta toistaa liittymismääräyksen ja voi jätelain (646/2011) 129 §:n nojalla asettaa määräyksen tehostamiseksi uhkasakon.
Jätteen/kiinteistön haltijan (AP) on määrätty liittämään kiinteistö (507-406-1-163) jätehuoltoon joko ilmoittautumalla Kymenlaakson Jäte Oy:lle kiinteistökohtaisen keräykseen tai yhteisastiaan (Kymenlaakson Jäte Oy, Ekokaari 50, 46860 Keltakangas, p. (05) 744 34 00).
AP:lle on Kymen jätelautakunnan jätehuoltopäällikön päätöksessä kerrottu perusteet kiinteistön liittämisestä jätehuoltoon (liite).
Jätteen haltijan (AP:n) tulee noudattaa Kymen jätelautakunnan päätöstä viipymättä viimeistään 30.6.2020 ja liittää vakituisen asunnon kiinteistö (507-406-1-163) jätehuoltoon.
Samalla Mikkelin seudun ympäristölautakunta asettaa uhkasakon (500 euroa) määräyksen tehostamiseksi. (Jätelaki 646/2011 § 129).
Mikkelin seudun ympäristölautakunta pyytää, että Kymen jätelautakunta ilmoittaa ko. kiinteistön jätehuoltotilanteen määräajan umpeuduttua Mikkelin seudun ympäristöpalveluille (ymparistopalvelut@mikkeli.fi).
AP saantitodistuksella, Kymen Jätelautakunta, Kymenlaakson Jäte Oy
Liite Ympltk Huomautuskirje Kymen jätelautakunta.pdf (pdf, 141 kt)
Tähän päätökseen haetaan muutosta valittamalla hallinto-oikeuteen.
Tähän päätökseen saa jätelain (646/2011) 138 §:n perusteella hakea muutosta:
se, jonka oikeutta tai etua asia saattaa koskea,
elinkeino-, liikenne- ja ympäristökeskus ja toiminnan vaikutusalueen kunnan ympäristönsuojeluviranomainen.
Valitus on toimitettava valitusviranomaiselle viimeistään valitusajan viimeisenä päivänä ennen valitusviranomaisen virka-ajan päättymistä.
Mikäli päätös lähetetään tiedoksi tavallisena kirjeenä, katsotaan asianosaisen saaneen tiedon seitsemäntenä päivänä kirjeen lähettämisestä, jollei muuta näytetä. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä.
§ 25 Terveysvalvonnan johtajan, ympäristöpalvelujen johtajan sekä ympäristöpäällikön viranhaltijapäätökset, tiedoksi
§ 27 Ympäristölupa asfalttijätteen hyödyntämiselle maarakentamisessa; Mikkelin kaupunki, Suonsaarentie 2, Mikkeli
§ 28 Ympäristölupa asfalttijätteen hyödyntämiselle katurakentamisessa; Mikkelin kaupunki, Metsurinraitti, Mikkeli
§ 29 Ympäristöluvan rauettaminen SEO Hirvensalmen Huoltamo Oy
§ 31 Jätehuoltoon liittymiskehotus; loma-asunto (507-403-6-35)
§ 32 Maa-aines- ja ympäristölupa; Puttonen Pasi, Anttola, Mikkeli
§ 33 Ilmoituksenvaraisen toiminnan muutos (115 a §), KorpiFarmi Oy:n eläinsuoja, Kangasniemi
§ 34 Yleiset uimarannat Mikkelin seudun ympäristöpalvelujen alueella uimakaudella 2020
§ 35 Väliaikainen lisäys ympäristönsuojelun delegointeihin lautakunnalta viranhaltijoille
§ 36 Talouden seuranta 1-3/2020/Mikkelin seudun ympäristölautakunta
§ 37 Toisen valvontaeläinlääkärin viran perustaminen
§ 38 Eläinlääkäripalvelujen markkinoilla olo ja kirjanpidon eriyttäminen